Upravno vijeće

Kino Edison, multimedijski centar za kulturno – turističke sadržaje

|  |  |  |  |
| --- | --- | --- | --- |
|  | |  |  |
|  | |  |
|  |  |  |

**Z A P I S N I K**

Sa 22. sjednice Upravnog vijeća ustanove „Kino Edison, multimedijski centar za kulturno – turističke sadržaje“, održane dana 19. travnja 2024. godine, s početkom u 9,30 sati u ustanovi „Kino Edison, multimedijski centar za kulturno–turističke sadržaje“ Šetalište dr. Franje Tuđmana 13.

**PRISUTNI ČLANOVI VIJEĆA**: Sanja Zanki Pejić

Lana Dojčinović Matovina

**OPRAVDANO ODSUTNI:** Ida Galović

**OSTALI PRISUTNI**: Ivan Gojmerac, ravnatelj Ustanove

Danijela Družak Rade

Zamjenica predsjednice Upravnog vijeća, Sanja Zanki Pejić, otvorila je sjednicu i na početku sve lijepo pozdravila. Nakon konstatiranog kvorum, kako bi donesene odluke bile pravovaljane, Zamjenica predsjednice je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 21. sjednice Upravnog vijeća

2. Izvještaj ravnatelja

3. Usvajanje Prijedloga rebalansa I proračuna

4. Razno

Predloženi dnevni red jednoglasno je usvojen.

**Ad 1. Usvajanje zapisnika sa 21. sjednice Upravnog vijeća**

Zapisnik sa 21. sjednice Upravnog vijeća ranije je dostavljen članicama Upravnog vijeća uz poziv za ovu sjednicu, te je isti bez prethodne rasprave jednoglasno usvojen.

**Ad 2**. **Izvještaj ravnatelja**

Ravnatelj je u izvješću o trenutnim događanjima u ustanovi „Kino Edison, multimedijski centar za kulturno – turističke sadržaje“ članice Upravnog vijeća upoznao kako novozaposleni tehničar radi od 18. travnja, te kako je bio dosta veliki odaziv kandidata na oba raspisana natječaja.

Na raspisani natječaj za radno mjesto asistent za financije i administraciju pristiglo je preko 35 prijava, te je natječajni postupak još u tijeku s obzirom da se provodi testiranje i razgovor s kandidatima. O odabranom kandidatu za radno mjesto asistent za financije i administraciju ravnatelj će članice Upravnog vijeća obavijestiti putem maila.

**Ad 3. Usvajanje** **Prijedloga rebalansa I proračuna**

Izvjestitelj ove točke dnevnog reda bio je ravnatelj ustanove „Kino Edison, multimedijski centar za kulturno–turističke sadržaje“. Tabelarni prikaz Prijedloga rebalansa I proračuna Ustanove, članicama Upravnog vijeća dostavljen je uz poziv za ovu sjednicu. Na samoj sjednici ravnatelj je ukratko prokomentirao pojedine stavke Prijedloga rebalansa I proračuna, pa je naveo kako su smanjeni prihodi za 50.000,00 eura jer je Ustanova ušla u sustav PDV-a zbog čega je manja zarada od najma dvorana. Porast rashoda vezan je i uz zaposlenike, i to zbog pristupanja ustanove „Kino Edison, multimedijski centar za kulturno–turističke sadržaje“ Kolektivnom ugovoru ustanova u kulturi čime su povećani izdaci za zaposlene kao i zbog novih zapošljavanja.

Vlastiti prihodi ustanove „Kino Edison, multimedijski centar za kulturno–turističke sadržaje“ u Prijedlogu rebalansa I proračuna sada iznose 294.109,00 eura dok rashodi iznose 726.109,00 eura.

Upravno vijeće jednoglasno je usvojilo Prijedlog rebalansa I proračuna ustanove „Kino Edison, multimedijski centar za kulturno–turističke sadržaje“.

**Ad 4. Razno**

Pod točkom Razno ravnatelj je članice Upravnog vijeća pozvao na događanja koja slijede u Ustanovi, a riječ je o međunarodnom festivalu kaskaderstva koji će se održati na području Karlovca i Duga Rese, a kojim se želi istaknuti važnost kaskaderske profesije u filmskoj industriji. Zatim će se dana 9. svibnja 2024. godine obilježiti Dan Europe, a u mjesecu svibnju u sklopu Ciklusa svjetskog filma i kulture ustanova „Kino Edison, multimedijski centar za kulturno–turističke sadržaje“ ugostit će Portugal i Brazil.

Dovršeno u 9,55 sati.

Tajnica Upravnog vijeća Zamjenica predsjednice Upravnog vijeća

Danijela Družak Rade Sanja Zanki Pejić